Everton F.C.

Everton F.C. inggih punika sawijining klub bal-balan profésional ingkang markasipun dumunung ing Kota Liverpool, Inggris, saha minangka klub sainganipun saking klub ingkang satunggal kitha Liverpool. Dipundirikaken nalika taun 1878 saha dados salah satunggaling pelopor saking Liga bal-balan (Football League) nalika taun 1888 sarta Liga Primer nalika taun 1992. Sapunika ndhèrèk kompetisi ing Liga Utama Inggris, divisi paling inggil saking Liga Inggris. Everton sampun ndhèrèk kompetisi ing divisi paling inggil kanthi rekor 108 mangsa, dados klub ingkang paling lami main ing divisi paling inggil kompetisi bal-balan Inggis. Sajarah Nalika dipundirikaken klub punika gadhah nama ‘’’St. Domingo F.C.’’’ kanthi ancas supados jemaah ing kanan kiring Gréja St. Domingo saged ndhèrèk ulah raga ing njawi mangsa panas nalika boten main kriket. Wiwitan pambentukan Everton, tim punika main ing lapangan Stanley Park tanpa wonten ruang ganti saha kedah mbekta cagak gawang piyambak ing lapangan. Klub éwah nama dados Everton setaun sabibaripun, supados saged nampung priyantun saking njawi jemaah ingkang péngin ndhèrèk. Seragam “Royal Blue” tembe dipunpublikasikaken nalika mangsa 1901/1902. Gelar liga ingkang kapisan dipunraih nalika mangsa 1890-1891. Kanthi tambahan Dixie Dean nalika taun 1925 gadhah prabawa ingkang wigati kanggé kasuksesanipun "the Toffees" dados juara kompetisi mangsa 1927-1928. Saha sabibaripun gangsal gelar liga saha kalih trofi Piala FA salajengipun, prestasi Everton kados mandheg saha nembé bangkit malih nalika ing taun 1960-an. Kalih gelar liga saha satunggal trofi Piala FA dados bukti kasuksesan wonten ing titi wanci punikat. Nalika taun 1980-an, Everton ugi ngraosaken masa-masa keemasan. Sabibaripun panunjukakn manajer Howard Kendall nalika taun 1981, Toffees ugi saged ngraih kalih gelar liga nalika mangsa 1984-1985 saha 1986-1987 sarta satunggal trofi Piala FA 1984. Gelar domestik mau dipunjangkepi kanthi trofi Piala Winners UEFA 1984-1985, ingkang dados satunggalipun gelar Éropa ingkang naté dipunrengkuh Everton dumugi sapunika. Akibat Tragedi Hevsel, Everton boten saged ndhèrèk kompetisi ing Éropa. Tragedi mau njalari klub-klub Inggris boten dipunkeparengaken ndhèrèk kompetisi Éropa dangunipun gangsal taun. Everton boten gadhah peluang kanggé ngambali sukses tim-tim Inggris ing kejuaraan antarklub Éropa sadangu periode 1980-an. Nalika larangan punika dipuncabut déning UEFA saha Inggris mlebet era Liga Primer, prestasi Everton wiwit mandhap. Sabibaripun dados juara Piala FA 1995, prestasi Everton lajeng mandhap. Rawuhipun manager Joe Royle nalika taun 1994 sempet ndadosaken klub punika dipunsegeni saha Everton sukses finish ing posisi angka enem Liga Primer mangsa 1995-1996. Nanging prestasinipun mandhap malih, dumugi David Moyes kaangkat dados manajer. Manajer saking Sekotlan punika saged nylametaken Everton saking ancaman degradasi nalika mangsa 2001-2002. Prestasi Domestik Liga Utama Inggris Champions: (9) – 1890–91, 1914–15, 1927–28, 1931–32, 1938–39, 1962–63, 1969–70, 1984–85, 1986–87 Runners-up: (7) – 1889–90, 1894–95, 1901–02, 1904–05, 1908–09, 1911–12, 1985–86 Liga Divisi Satu Inggris Champions: (1) – 1930–31 Runners-up: (1) – 1953–54 Piala FA Winners: (5) – 1906, 1933, 1966, 1984, 1995 Runners-up: (8) – 1893, 1897, 1907, 1968, 1985, 1986, 1989, 2009 Piala Liga Runners-up: (2) – 1977, 1984 FA Charity Shield Winners: (9) – 1928, 1932, 1963, 1970, 1984, 1985, 1986 (juara bersama), 1987, 1995 Runners-up: (2) – 1933, 1966 Full Members Cup Runners-up: (2) – 1989, 1991 Éropa Piala Winners UEFA Winners: (1) – 1985 Uga delengen Arsenal F.C. Chelsea F.C. Liverpool F.C. Cathetan suku Pranala njaba Situs jaringan resmi Everton News – Sky Sports Everton F.C. – Premierleague.com Archived 2010-08-13 at the Wayback Machine. Everton Former Players' Foundation Archived 2011-07-16 at the Wayback Machine.